**Samuel Mráz** (\* 13. máj 1997, Malacky) je slovenský profesionálny futbalista, ktorý hráva na poste útočníka v gréckom klube Volos FC.

Klubová kariéra
---------------

Vyrastal v mládežníckych tímoch ŠK Malacky, TJ Záhoran Kostolište a neskôr sa pripojil k FK Senica.

### FK Senica

Mráz debutoval za Senicu 12. apríla 2014 pri výhre 2:1 nad AS Trenčín. 30. júna podpísal zmluvu so Senicou do konca sezóny 2016/17.

### MŠK Žilina

31. januára 2017 prestúpil do MŠK Žilina. V jarnej časti Fortuna ligy 2016/17 odohral 11 zápasov v ktorých strelil dva góly a so Žilinou sa tešil z majstrovského titulu.

V sezóne 2017/18 sa stal najlepším strelcom Fortuna ligy keď v 32 zápasoch strelil 19 gólov.

### Empoli

19. júla 2018 Mráz prestúpil k nováčikovi Serie A k Empoli. Pri svojom debute 26. augusta 2018 proti FC Janov skóroval no jeho tím prehral 1:2. Na jeseň neskôr odohral ešte päť zápasov.

#### Hosťovanie v Crotone

30. januára 2019 bol Mráz poslaný na polročné hosťovanie do FC Crotone v Serie B. Za klub prvýkrát nastúpil 10. februára proti Hellas Verona. Svoj jediný gól za klub strelil 26. februára pri víťazstve 3:0 nad Palermom.

#### Hosťovanie v Brøndby

V auguste 2019 bol Mráz poslaný na hosťovanie do dánskeho klubu Brøndby IF v Superligaen. V klube debutoval 1. septembra pri prehre 0:1 s FC Midtjylland.

#### Hosťovanie v Zagłębie Lubin

Dňa 13. augusta 2020 sa Mráz pripojil k poľskému klubu Zagłębie Lubin v Ekstraklase na ročné hosťovanie s opciou na kúpu. Debutoval 21. augusta pri víťazstve 2:1 nad Lech Poznań. Svoj prvý gól za klub strelil 7. decembra pri remíze 1:1 s Piast Gliwice.

### Spezia Calcio

Po skončení hosťovania v Poľsku sa Mráz pripojil k Spezia Calcio v Serie A a podpísal trojročnú zmluvu. Za klub debutoval 13. augusta v Coppa Italia pri víťazstve 3:1 nad Pordenone. V Serie A debutoval 23. augusta pri remíze 2:2 s Cagliari.

#### Hosťovanie v Slovane Bratislava

Dňa 2. septembra 2021 bol Mráz poslaný na ročné hosťovanie do ŠK Slovan Bratislava s následnou opciou na trvalý prestup. V Slovane debutoval 12. septembra pri remíze 1:1 s Dunajskou Stredou. V sezóne odohral dokopy 28 zápasov z toho 19 vo Niké lige a strelil 7 gólov (z toho 5 v lige).

#### Hosťovanie v Mirandés

1. septembra 2022 bol Mráz poslaný na sezónne hosťovanie do španielskeho klubu CD Mirandés v Segunda División. V tíme predčasne skončil 24. januára 2023.

#### Hosťovanie v Anorthosis Famagusta

24. januára bol Mráz poslaný na ďalšie hosťovanie tentokrát do cyperského klubu Anorthosis Famagusta. V druhom zápase za klub 2. februára proti Omonia Nikózia strelil hattrick a jeho tím zvíťazil 4:1.

### Volos FC

7. júla 2023 Mráz prestúpil do gréckeho klubu Volos FC v gréckej superlige.

Reprezentačná kariéra
---------------------

Mráz hral za mládežnícke tímy Slovenska do 17, 19 a 21 rokov.

V seniorskej reprezentácii Slovenska debutoval 16. októbra 2018 v priateľskom zápase proti Švédsku (remíza 1:1).

Štatistiky
----------

### Klubové

*K 9. júlu 2023*

Zápasy a strelené góly za kluby, v sezónach a súťažiach| Klub | Sezóna | Liga | Národný pohár | Európske súťaže | Ostatné | Celkom |
| --- | --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly |
| FK Senica | 2013/14 | Corgoň liga | 8 | 0 | ― | ― | ― | 8 | 0 |
| 2014/15 | 15 | 1 | 2 | 0 | ― | ― | 17 | 1 |
| 2015/16 | 21 | 2 | 1 | 0 | ― | ― | 22 | 2 |
| 2016/17 | 19 | 2 | 1 | 1 | ― | ― | 20 | 3 |
| Celkom | 63 | 5 | 4 | 1 | ― | ― | 67 | 6 |
| MŠK Žilina | 2016/17 | Fortuna liga | 11 | 2 | 1 | 2 | ― | ― | 12 | 4 |
| 2017/18 | 32 | 19 | 5 | 0 | 1**1** | 0 | 2**3** | 2 | 40 | 21 |
| Celkom | 43 | 21 | 6 | 2 | 1 | 0 | 2 | 2 | 52 | 25 |
| Empoli | 2018/19 | Serie A | 6 | 1 | ― | ― | ― | 6 | 1 |
| Crotone (hosť.) | 2018/19 | Serie B | 5 | 1 | ― | ― | ― | 5 | 1 |
| Brøndby (hosť.) | 2019/20 | Superligaen | 22 | 4 | 2 | 1 | ― | ― | 24 | 5 |
| Zagłębie Lubin (hosť.) | 2020/21 | Ekstraklasa | 27 | 2 | 2 | 1 | ― | ― | 29 | 3 |
| Spezia Calcio | 2021/22 | Serie A | 2 | 0 | 1 | 0 | ― | ― | 3 | 0 |
| Slovan Bratislava (hosť.) | 2021/22 | Fortuna liga | 19 | 7 | 3 | 1 | 6**2** | 1 | ― | 28 | 9 |
| Mirandés (hosť.) | 2022/23 | Segunda División | 11 | 0 | 2 | 0 | ― | ― | 13 | 0 |
| Anorthosis Famagusta (hosť.) | 2022/23 | First Division | 19 | 6 | 2 | 0 | ― | ― | 21 | 6 |
| Celkovo | 217 | 47 | 22 | 6 | 7 | 1 | 2 | 2 | 248 | 56 |

Poznámky
**2** Liga majstrov UEFA
**2** Európska konferenčná liga UEFA
**3** Play-off o Európsku ligu UEFA
### Medzinárodné

*K 9. júlu 2023*

Zápasy a góly za národný tím| Národný tím | Rok | Zápasy | Góly |
| --- | --- | --- | --- |
| Slovensko | 2018 | 1 | 0 |
| 2019 | 2 | 1 |
| 2022 | 1 | 0 |
| Celkovo | 4 | 1 |

Úspechy
-------

**MŠK Žilina**

* Fortuna liga: 2016/17

**ŠK Slovan Bratislava**

* Fortuna liga: 2021/22

**Individuálne**

* Najlepší strelec Fortuna ligy 2017/18

Referencie
----------

1. ↑   *Najlepší strelec Fortuna ligy je oficiálne hráčom Serie A. Mráz posilní nováčika* [online]. Športweb.sk, 2018-07-03, [cit. 2023-07-09]. Dostupné online.
2. ↑   *Mráz sa možno ďalších štartov za Empoli nedočká, poslali ho do Poľska* [online]. sportnet.sme.sk, [cit. 2023-07-09]. Dostupné online.
3. ↑   *Mráz bude hrať opäť Fortuna ligu, Slovan ho získal na hosťovanie* [online]. sportnet.sme.sk, [cit. 2023-07-09]. Dostupné online.
4. ↑   *Nechytil sa ani v Slovane, ani v Španielsku. Mráz bude hľadať formu na Cypre* [online]. sportnet.sme.sk, [cit. 2023-07-09]. Dostupné online.
5. ↑   *Mráz prestúpil zo Spezie do gréckeho Volos FC* [online]. TERAZ.sk, 2023-07-07, [cit. 2023-07-09]. Dostupné online.

Externé odkazy
--------------

* Samuel Mráz na transfermarkt.com